**Пројекат Образовање за права детета**

|  |
| --- |
| **Општи подаци о наставној јединици** |
| **Предмет** | **Час одељењског старешине** |
| **Назив наставне јединице** | **Да ли су наша права угрожена?** |
| **Разред** | **IV** |
| **Аутор наставне јединице** | **Марина Цветковић** |
| **Школа** | **ОШ ,,Стефан Немања“Ниш** |
|  |
| **Тип часа** | радионица |
| **Наставне методе** | дијалошка, илустративна, демонстративна, писаних радова, игровни метод |
| **Облици рада** | фронтални, групни |
| **Циљеви** (укратко навести циљеве који се желе постићи наведеним активностима). | Оспособљавање ученика да препознају ситуације у којима су угрожена дечја права; оспособљавање ученика да повежу своја осећања и потребе у ситуацијама где остварују своја права; оспособљавање ученика да науче да подрже друге у остваривању својих права. Развијање осећаја одговорности за рад у тиму; Развијање међусобне сарадње и помоћи. |
| **Исходи** (таксативно навести какве исходе очекујемо после наведених активности, тј. шта ће ученицисвојити/разумети/освестити/урадити после активности). | Ученици могу: да процењују и рангирају по значају дечја права; да препознају ситуације из окружења у којима се њихова права користе и поштују; да аргументовано износе своје ставове и мишљења; да се договарају о заједничким изборима; да развијају креативан начин изражавања на тему дечјих права; да повежу своја осећања и потребе у ситуацијама из окружења у којима се њихова права користе и поштују; да препознају сопствено понашање којим они подржавају друге у остваривању њихових права. |
| **Ток часа** (навести сценарио наставне јединице, тј. уводне, централне и заврсне активности. Одредити и оријентациони временски оквир за активности – навести трајање активности у минутима). | **Уводни део часа (5 минута)**Разговор о играма које се деца најчешће играју: Које игре можете да се играте сами, а које не? Која је разлика када се играш сам, а која када си са неким? Како се осећаш када се играш сам, a како када се играш са другом?*Без обзира да ли се играју сама или са друговима, деца имају право на игру*. Да ли je то једино право, или деца имају још нека права?**Најава часа**Данас ћемо говорити о вашим, дечјим правима и да ли су она угрожена.**Главни део часа (35 минута)**Разговору о правима деце, претходи анализа електронског *стрипа*. (Смернице наставнику за дискусију прилог бр.3)* Ученици посматрају први стрип (прилог бр.2) *-У дворишту...*

Кратак разговор о првој ситуацији: Да ли деца имају право на игру? Шта је чики сметало? Шта је чика желео? Шта су деца желела?* Гледање другог стрипа (прилог бр.2) *–Ах тај инструмент...*

Кратак разговор о другом стрипу-ситуацији: Шта су желели Мишини родитељи? А шта је желео Миша? Које је овде дечје право угрожено?* Гледање трећег стрипа (прилог бр.2) *-Када си мали...*

Разговор о гледаној ситуацији: Да ли су сва деца истог узраста? Какав је био почетак сусрета Владе и Саве са старијим дечацима? Како је текао разговор? Којој групи дечака су права угрожена и која су то права?* Подела ученика на 6 група одбројавањем.

Давање упутства за рад. Свaка група добија наставни листић са својим задатком. По две групе ће имати исту стрип-ситуацију (прилог бр.1).* Заједнички рад ученика на задацима своје групе.
* Повратна информација. Свака група ,,глуми“ свој написани дијалог следећим редоследом: I, IV, II, V, III па VI група.

**Завршни део часа (5 минута)*** Кратак разговор о дијалозима са освртом на приказана дечја права и њихову оствареност.
* Еволуација: Сваки члан групе на наставном листићу смајлијем приказује степен допадљивости одрађене радионице.
 |
| **Елементи права детета у наставној јединици** (детаљно навести шта су све елементи који указују на права/о детета у одређеној наставној јединици, на које све начине наставна јединица подстиче ученике да размишљају о правима детета). | Ученици ће захваљујући овој наставној јединици уочити да сви имају право на развој и опстанак. Схватиће да било ко, где год да живи има право на слободу. Без обзира на различитост сви имају право на дружење и треба да поштују једни друге. Осећања могу бити другачија од наших али треба поштовати и потребе других.  |
| **Материјал**  (таксативно навести материјале који се користе за реализацију наставне јединице, а примерак сваког материјала доставити у прилогу). | Видео-бим, наставни листићи, прибор. Коришћење савремене информационо-комуникационе технологије у настави -електронски стрип. |

**Прилог 1.**

Наставни листићи за групни рад ученика:

I група-први стрип: Заврши разговор дечака и чике тако да њихове потребе буду задовољене.

IV група-први стрип: Заврши разговор дечака и чике тако да уважиш туђа осећања и своје потребе.

II група-други стрип: Заврши стрип дијалогом тако да дечак оствари своја права.

V група-други стрип: Заврши стрип дијалогом тако да цела породица буде задовољна.

III група-трећи стрип: Заврши стрип дијалогом тако што ћеш помоћи Влади и Сави.

VI група-трећи стрип: Заврши стрип дијалогом тако да сви учесници буду задовољни.

**Прилог 2.**

**Смернице наставнику за дискусију**

* **Први стрип** *-У дворишту...*

Чланом 31. Конвенције, деца имају право на слободно време, игру и одмор, као и да учествују у културним и уметничким активностима, али и одговорност да оставривањем својих права не угрожавају туђа.

* **Други стрип** *–Ах тај инструмент...*

Чланом 12. Конвенције, деца имају право да слободно изразе своје мишљење, а одрасли да га уваже и посвете му пажњу.

* **Трећи стрип** *-Када си мали...*

Чланом 15. Конвенције, деца имају право на слободно удруживање и мирно окупљање, али и одговорност да оставривањем својих права не угрожавају друге.

Чланом 2. Конвенције, деца имају право на заштиту од свих облика дискриминације, али то повлачи и њихову одговорност да је и они не примењују на друге.